b"\n_START_ARTICLE_\nTom Clancy's H.A.W.X\n_START_SECTION_\nIgranje\n_START_PARAGRAPH_\nOsnovna mehanika igranja je podobna konzolnim letalskim igram, na primer Ace Combat._NEWLINE_Igralci napadajo sovra\xc5\xbenika z enim od 50 razpolo\xc5\xbeljih letal. Vsaka misija se odvija v resni\xc4\x8dnem svetu in okolju, ki je narejen iz podatkov s komercialnih satelitov. Lahko se izbira pogled iz kabine, zadaj za letalom ali premakljivi pogled, ki omogo\xc4\x8da prikaz letala in tar\xc4\x8de._NEWLINE_V igri je funkcija Enhanced Reality System (ERS), ki se uporablja kot mehanizem za urjenje igralcev. ERS vklju\xc4\x8duje radarje, zaznavo prihajajo\xc4\x8dih izstrelkov, protizru\xc5\xa1ni sistem, nadzorni sistem \xc5\xa1kode, takti\xc4\x8dno karto, prenos informacij, letalske prestrezne poti in nadzor poti izstrelkov. ERS omogo\xc4\x8da igralcem tudi izdajo ukazov svojim eskadriljam ali drugim enotam. Ko ERS deluje v polno, je v veliko pomo\xc4\x8d igralcu. Funkcije ERS se lahko izbirno ugasnejo, tako da je igra te\xc5\xbeja, pa tudi igralec ima ve\xc4\x8d manevrirnega prostora._NEWLINE_Igralna palica in nadzornik potiska Ace Edge, izdelana v omejeni koli\xc4\x8dini za paket Ace Combat 6, je v celoti zdru\xc5\xbeljiva tako na MS Windows in Xbox 360.\n_START_SECTION_\nVe\xc4\x8digralski na\xc4\x8din\n_START_PARAGRAPH_\nIgralci lahko igrajo misije iz kampanje v na\xc4\x8dinu sodelovanja. Obstaja na\xc4\x8din igranja do smrti. Zmagovalni igralci dobijo to\xc4\x8dke izku\xc5\xa1enosti, s katerimi lahko pridobivajo \xc5\xa1e ve\xc4\x8d oro\xc5\xbeja. Letala, ki so na voljo v ve\xc4\x8digralskem na\xc4\x8dinu, so dolo\xc4\x8dena z nivojem na katerem se igralec trenutno nahaja.\n_START_SECTION_\nNadaljevanje\n_START_PARAGRAPH_\n5. maja 2010 je Ubisoft napovedal, da nadaljevanje, HAWX 2, razvija Ubisoft Romania za Xbox 360, PlayStation 3, Wii in PC. Igra je iz\xc5\xa1la 7. septembra 2010 za Xbox 360 in PlayStation 3. Ubisoft je uradno napovedal, da bo razli\xc4\x8dica nadaljevanja za PC (H.A.W.X 2), ki naj bi iz\xc5\xa1la septembra 2010, iz\xc5\xa1la 16. novembra 2010. V nadaljevanju naj bi bilo ve\xc4\x8d realizma in vestnega opisa dejanskega zra\xc4\x8dnega boja. Sem spada vzletanje in pristajanje, nova oro\xc5\xbeja, brazpilotna letala (UAV), zra\xc4\x8dna oskrba z gorivom, ter nekaj novih funkcij, ki naj bi ugajale povpre\xc4\x8dnim igralcem ali navdu\xc5\xa1encem za reaktivna letala."